Boland Landbouskool - OMSENDBRIEF 5 VAN 2018
OMSENDBRIEF 5 VAN 2018
Almal kry vandag amptelik kennis van die verkiesing. Vir duidelikheid wil ek net noem dat die totale huidige beheerliggaam ontbind en alle lede van die nuwe beheerliggaam nuut verkies moet word. 'n Beheerliggaamlid wie se kind dus steeds in die skool is, gaan nie outomaties voort as lid van die beheerliggaam nie.
Dit is lekker om by ouers te hoor dat dit goed gaan met hul kinders en dat hul kinders gelukkig is in ons skool. Baie dankie daarvoor! Dit beteken mos dat daar 'n baie goeie kans is dat hierdie ouers se vriende se kinders ook gelukkig gaan wees by ons – ganse van dieselfde dam! Ons ouers en ons kinders is ons grootste bemarkers en ons skool se sukses hang in 'n groot mate af van die kaliber kinders in ons skool. Praat asseblief met mense wie se kinders ook gelukkig in ons skool sal wees.
Aan die ander kant, as daar enigiets is wat ouers en kinders ongelukkig stem, praat asseblief eerste met ons.
Wie wil ek as ouer vir my kind wees? Wat is die belangrikste bydrae wat ek as ouer tot my kind se lewe kan maak? Hierdie is onder andere van die vrae wat ons wil bespreek. Dit is 'n geleentheid vir ouers om in 'n oop gesprek saam te gesels oor verskillende aspekte van ouerskap. Ons sal gesels oor byvoorbeeld: My tiener en sy selfoon; Verandering; Tienerliefde; Groepsdruk; Liggaamskwessies. Tydens die gesprek sal daar iets te drinke wees en teen die tyd wat die skool uitkom, sal die gesprek klaar wees. Jy is welkom!
Datums: • 2 Maart 12:30-13:30 (Tennis Klubhuis)
Ons OMI Agrifees vind vanjaar op 16 en 17 Maart plaas. Soos u weet, is die doel van die fees om fondse te in en om as Bolandfamilie saam te verkeer. Ons slaan vanjaar 'n nuwe blaadjie om en doen weg met die lapa's. Dit word vervang deur 'n gesellige braai deur al ons ouers en belangstellendes.
Vrydagaand is ons seuns by Mej Boland in die skoolsaal en ons ouers, asook enige ander belangstellendes, by 'n gesellige braai wat op die terrein tussen die OOV-kiosk en Boland Sentrum gehou word. Braaipakke word te koop aangebied en kroegfasiliteite sal beskikbaar wees. Kom kuier gerus saam. Ons gaan 3 artikels tydens die braai opveil.
Ons is op soek na lewende hawe vir die vleistafel. Ons benodig heelwat skape asook 'n wors-vark. Indien u diere na afloop van die uitnaweek na die skool sou bring, kontak my by 084 624 7393, of Johan van der Merwe by 083 321 9568 sodat ons 'n reëling kan tref waar u dit moet aflaai. Ons het regtig u hulp nodig in die verband.
Dinsdag 6 Maart 2018 - Gewone tyd 17:00 – 17:30
Res van kwartaal elke Dinsdag 17:00 – 17:30 tensy anders gereel.
Ook met elke tuis wedstryd Saterdae 08:30 – 11:00.
KRIEKETUITSLAE : 17 - 20 FEBRUARIE
Gavin Mills 26
Boland verloor met 7 paaltjies
Jacobus van Niekerk 31
James Barnard 5/29
Hannes de Villiers 31*
CAPE GOLD CUP
Ons atlete het Vrydag 16 Februarie aan die Cape Gold Cup deelgeneem. Dit is 'n nuwe atletiek-byeenkoms waar die Top 8 atletiekskole in die Wes-Kaap uitgenooi word om teen mekaar deel te neem by Dal Josaphat. Die byeenkoms is die idee van Varsity Cup se Duitser Bosman om op die einde van die dag die beste atletiekskole in die land te identifiseer. Die Top 2 spanne van elke provinsie gaan in Pretoria teen die wenners van die ander provinsies in die Nasionale Kompetisie deelneem wat in September sal plaasvind en direk op SuperSport uitgesaai sal word. Skole wat aan die Cape Gold Cup deelgeneem het, is Hoër Jongenskool Paarl, Hoër Meisieskool Paarl, Hoër Tegniese Skool Drostdy, Paarl Gim, Boland Landbou, La Rochelle, Hoërskool DF Malan, Belville Hoër, Paul Roos, Hoër Meisieskool Bloemhof en Stellenberg Hoër.
Boland Landbou en La Rochelle het gesamentlik 'n 2de plek behaal. Van ons uitsonderlike prestasies was:
Franco Nolan o.14 Gewigstoot, wen met 'n afstand van 13,34 m,
Reuben Joubert o.14 Spiesgooi, wen met 'n afstand van 40,23 m,
Stefan du Preez o.14 Hoogspring, met 'n hoogte van 1,65 m (2de plek),
Yorique Agulhas o.17 110mH, wen met 'n tyd van 14,43 sek en
Aldo Rautenbach o.17 800m in 'n tyd van 2:00;29 (2de plek)
Dit is vir ons 'n groot voorreg om deel te kon wees van hierdie gehalte byeenkoms en ons weet dit is 'n platform wat vir ons seuns nog baie voordele gaan inhou.
Ons wens die atlete wat nog aan Boland Sentraal en Boland Kampioenskappe gaan deelneem, alle sterkte toe. Die datums is 23/24 Februarie en 2/3 Maart. Marnitz Jacobs
Tenniswedstryde teen Hugenote
o.15A wen 6 - 0.
o.15B wen 5 - 1.
o.15C wen met 36 potte vs 31 potte Marlette van Wyk
UK RUGBYTOER 2019
Die skoolbestuur het die afgelope week vergader en besluit dat die UK Rugbytoer van 2019 nie meer sal plaasvind nie. Daar is 'n gebrek aan belangstelling wat genoodsaak het dat ons nie 'n risiko kan loop met groot finansiële kostes nie.
Ek weet dat dit vir baie van u 'n teleurstelling sal wees, maar ons glo ons het die regte besluit geneem. Die o.19A-rugbyspan neem in 2019 deel aan verskeie ander toernooie waar daar ook finansiële kostes aan verbonde is.